**4 клас 5 учебна седмица - Домашна работа**

**Български език**

*Моля препишете текста в тетрадките си и подчертайте подлозите с една черта\_\_\_\_\_\_\_\_\_\_\_\_\_\_\_ и сказуемите с две черти ==========*

**Децата тръгнаха рано към морето. Слънцето изгряваше. Озаряваше всичко наоколо с топлите си лъчи. Скоро момчетата стигнаха брега. Там вече ги чакаха чичо Начо, Ваньо, Петьо и Тони. И те очакваха с нетърпение риболова. Влязоха в лодката. Чичо Начо весело подвикна. Запали мотора на лодката. Той издаде силен режещ звук. Лодката потегли. Приключението започваше.**

**Човекът и обществото**

*Моля препишете в тетрадките:*

**Картата на моята родина**

**Картите съдържат много ценни знания, но е необходимо да познаваме условните знаци с които си служат. На географската карта е изобразена земната повърхност с помощта на определени цветове – планините с кафяв цвят, хълмистите територии с с оранжево-жълт цвят; равнините и низините със зелен, реките, езерата и моретата със син цвят.**

**Литература**

**Моля прочетете:**

**Кой каквото прави - на себе си го прави!**

Като ходел да проси от къща в къща, един слепец все тъй си думал: - Кой каквото прави - на себе си го прави!

Дочула го жената на селския чорбаджия, дето дерял кожите на сиромасите, и му се заканила: - Знам, че туй, дето го приказваш - за моя мъж го приказваш, но ще те науча аз тебе, когато минеш втори път.

И като запретнала ръкави, чорбаджийката замесила една питка и преди да я метне - сложила отрова в тестото. Подир пладне слепецът пак минал край чорбаджийската къща. Щом го зърнала, чорбаджийката викнала от прозореца: - Хей, дядо, я ела насам! И му подала питката. - Земи я - рекла, - топла е. Замесила съм я, да ти се отплатя за мъдрите думи.

Старецът промълвил едно благодаря, поел питката, пуснал я в торбичката си и си тръгнал. Излезнал от селото. Поел по широкия път. Късно вечерта някъде по къра го срещнал чорбаджийския син, яхнал на кон. Той слизал от планината, където били бащините си кошари. - Хей, дядо - поспрял коня си чорбаджийският син, - ти като ходиш по просия, не може да не носиш хляб в торбата си. Дай ми да хапна, защото ми се вие свят от глад. Горе, в планината, нашите нагъват просеник, а пък аз не мога да го ям. - Да ти дам, сине - рекъл старецът и извадил питката от торбата. - Отчупи си половината. Одеве ми я даде една добра жена. Чорбаджийският син грабнал питката и извикал: - Цялата, цялата я дай! А ти ще си изпросиш друга - нали нямаш друга работа. И като захапал питката, месена от майчината му ръка, той бутнал коня и отминал. Додето стигне у дома си, лакомият мамин син почнал да се превива от болки. Щом влязъл, той се тръшнал в леглото и изпъшкал: - Майко, умирам. Майката се смаяла и слисала. Най-сетне и дошло на ум, че може да е отровен, и го попитала какво е ял. - Нищо - отвърнал болният, - само една питка изядох. Друго не съм слагал в устата си. - Кой ти я даде? - Един просяк. Срещнах го по пътя, поисках му хляб и той ми даде питката. Като чула тия думи, майката пропищяла: - Майчице, какво направих! Просякът ми казваше, че кой каквото прави - на себе си го прави, вярна му беше приказката, добре казваше той, но кой да слуша!

И захванала да си удря главата с два юмрука.